gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl fr gl gl gl gl zh en sv fr de de gl gl gl gl gl es gl gl gl gl gl fr gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Manuel González López - A bolsa e a racionalidade dos mercados
Cuarta feira, 05 de outubro de 2022
Cando nas aulas de Economía nos explicaban aquelo da competencia perfecta dos mercados era usual indicar que na realidade os mercados son imperfectos e só un, o mercado de valores, se aproxima a ese suposto ideal. Isto é así porque a competencia perfecta acádase cando existe un número elevado de oferentes e demandantes, cando os custes de transacción son mínimos e cando a información dos participantes é perfecta (ou moi elevada). Dese xeito acadaríanse resultados óptimos que incrementarían o benestar tanto a nivel individual como social. O que vén acontecendo nas últimas semanas nas bolsas mundiais parece poñer en cuestión este razoamento.
Un dos supostos nos que sustenta a economía neoclásica é a racionalidade coa que se supón que actúan os axentes nos mercados. A racionalidade implica, entre outras cousas, actuar maximizando sempre o beneficio persoal e reducindo os custes. As decisións tomadas desa maneira son as mellores posíbeis pois ninguén toma decisións que vaian contra o seu benestar. Porén, moi pronto os propios modelos neoclásicos comezaron a "relaxar" os supostos de partida introducindo, entre outras, a hipótese da información imperfecta. Isto é, as nosas decisións podían non ser as "mellores" pois son tomadas segundo a información dispoñíbel, que é necesariamente limitada. Dese xeito comezouse a falar da racionalidade limitada; pero aínda así non se poñía en cuestión que canta menor sexa a intervención nos mercados mellores resultados se acadarán.
Ninguén pode negar que os axentes económicos actuamos case sempre segundo nos parece o máis adecuado, porén iso non implica nin que o resultado das nosas accións sexa o mellor para nós a nivel individual nin tampouco a nivel colectivo. Se hai algo que caracteriza ao comportamento humano é a acción imitadora, o que algúns autores teñen sinalado como comportamento "en manada". O noso comportamento vén marcado non só por unha información que é necesariamente limitada e sustentada na experiencia, senón pola actuación do resto dos axentes. O resultado deste comportamento é dificilmente previsíbel e non ten porque levarnos a situacións eficientes. Máis o contrario, en momentos de incerteza podemos chegar a reaccionar como os ñus no río, afogándonos uns aos outros.
Porén non só en momentos de incerteza, tamén cando non é así o noso comportamento está rexido por normas escritas ou non escritas que lle infiren carácter social, non unicamente individual, a nosa acción. Non en vano se sostén que as institucións (esas normas escritas e non escritas) son fundamentais para que a economía de mercado funcione. Mais a evidencia recente indícanos que esas institucións e normas deben ir máis alá que a vixilancia da propiedade privada e da liberdade contractual, como sosteñen os pensadores Neoliberais. Deben proporcionar a confianza necesaria para que os resultados das interaccións sociais non sexan perniciosos nin a nivel individual nin colectivo. Coidamos que esa é unha das grandes leccións que temos que aprender da crise que nos azouta. Regular os mercados e fortalecer as institucións que nos protexen ante situacións de crise e que nos posibilitan exercer as nosas liberdades é algo necesario para a prosperidade social. Iso é o racional.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Nado en Outes (1975). Doutorouse en Economía Aplicada na USC logo de ampliar estudos na Universidade de Manchester e na Copenhagen Business School. Na actualidade é profesor no Departamento de Economía Aplicada da Universidade de Santiago de Compostela. »
Galicia, mellor que España (10/07/2010)
Unha visión menos pesimista diante da crise económica (09/03/2010)
Débeda e mercados financeiros (11/02/2010)
A necesaria remuda na cúpula do poder financeiro galego (04/12/2009)
Nota para un debate na esquerda (II). Política Fiscal (21/09/2009)
Nota para un debate na esquerda (I) Erros públicos (09/09/2009)
A enerxía eólica: recuperar o tempo perdido (24/06/2008)
Repensar Europa dende Galiza (24/03/2008)
O Estado non inviste en Madrid (24/09/2007)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto